Robbi koolitulistamine

Robbi koolitulistamine oli 2022. aasta 24. mail Ameerika Ühendriikides Texases Uvalde'i maakonna halduskeskus Uvalde'is asuvas Robbi algkoolis toimunud tulistamine, mille tulemusel hukkus 22 ja sai vigastada 18 inimest. See on Ameerika Ühendriikide ajaloo kolmas ohvriterohkeim koolitulistamine Virginia Techi ja Sandy Hooki järel ning Texase osariigi ajaloo ohvriterohkeim koolitulistamine. Tulistaja, Salvador Ramos, tulistas sama päeva hommikul oma vanaema, kes sai raskelt vigastada. Seejärel suundus Ramos kooli ning tulistas enne kooli juures 12 minutit ning sisenes seejärel lukustamata ukse kaudu koolimajja. Majja sisenemisel tulistas ta kahe politseiniku suunas, kes said vigastada ning koolipiirkonna relvastatud politseinik ei üritanud Ramost takistada. Ramos lukustas ennast klassiruumi, kus tappis kõik tulistamises hukkunud isikud. Tulistaja jäi klassiruumi umbes tunniks ajaks, kuniks sündmuspaika saabunud piiripatrulli eriüksuslased klassiruumi sisenesid ning ta maha lasid. Politseid kritiseeriti nende tegevuse eest tulistamisele reageerimisel, sest politseinikud ootasid enne klassiruumi ründamist 78 minutit ja ei proovinud enne seda tulistajaga tulevahetusse astuda. Samuti piiras politsei koolimaja ümber, mis tekitas vägivaldsed konfliktid politsei ja tsiviilisikute vahel, kes proovisid koolimajja siseneda ja lapsi päästa. Hiljem esitasid kohalikud ja osariigi võimud ebatäpseid versioone politsei tulistamisele reageerimise kohta ning liialdasid politseinike tegevuste osas. Texase osariigi avaliku turvalisuse ministeerium nõustus hiljem, et politsei viivitamine klassiruumi ründamisel oli viga. Robbi koolitulistamine tekitas Ameerika Ühendriikide ühiskonnas taas arutelud riigi relvakultuuri, relvaseaduste karmistamise ja politsei tegevuse suhtes. Mõned poliitikud soovitasid kehtestada seadused, mis võimaldaks õpetajatel koolis relva kanda, kuid mõned poliitikud soovisid karmistada relvaostjate taustakontrolli ja relvaseadusi. Üheksateistkümne II–IV klassi õpilase ja nende kahe õpetaja nimed ja vanus on loetletud allpool: Uziyah Garcia, 9 Xavier Javier Lopez, 10 Jose Flores, 10 Miranda Mathis, 11 Eva Mireles, 44 Ellie Garcia, 10 Tess Marie Mata, 10 Eliahana "Elijah" Cruz Torres, 10 Annabell Guadalupe Rodriguez, 10 Irma Garcia, 49 Nevaeh Bravo, 10 Makenna Elrod, 10 Maite Yuleana Rodriguez, 10 Alithia Ramirez, 10 Jayce Carmelo Luevanos, 10 Jailah Nicole Silguero, 11 Rogelio Torres, 10 Alexandria "Lexi" Aniyah Rubio, 10 Amerie Jo Garza, 10 Jackie Cazares, 10 Layla Salazar, 10 Isabelle Chapman; Daniel A. Medina; Nicole Chavez; Dakin Andone; Elizabeth Wolfe (25. mai 2022). "Uvalde school shooter was in school for up to an hour before law enforcement broke into room where he was barricaded and killed him". cnn.com (inglise). CNN. Vaadatud 26. mail 2022. "Uvalde Shooter Fired Outside School for 12 Minutes Before Entering". The Wall Street Journal. Vaadatud 29. mai 2022. "Onlookers urged police to charge into Texas school". AP News. Vaadatud 29. mai 2022. "What we do — and don't — know about how Robb Elementary School mass shooting unfolded in Uvalde, Texas". ABC News. Vaadatud 29. mai 2022. "'We're in trouble.' 80 minutes of horror at Robb Elementary School". CNN. Vaadatud 29. mai 2022. "Remembering the lives lost in Uvalde" (inglise). Houston Chronicle. 25. mai 2022. Vaadatud 25. mail 2022.